Nafarroako Parlamentuko Mahaiak, 2021eko maiatzaren 31n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jabi Arakama Urtiaga jaunak aurkezturiko galdera, Tuterako Helduen Oinarrizko Hezkuntzako ikastetxe publikoan 2019-2020 eta 2020-2021 ikasturteetan matrikulatutako ikasleei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko maiatzaren 31n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Jabi Arakama Urtiaga jaunak, Legebiltzarreko Erregelamenduan ezarritakoaren babesean, honako galdera hau aurkeztu du, Nafarroako Gobernuko Hezkuntza Departamentuak idatziz erantzun dezan:

Tuterako Helduen Oinarrizko Hezkuntzako ikastetxe publikoan 2019-2020 eta 2020-2021 ikasturteetan matrikulatutako ikasleen kopurua.

Informazioa herrien eta eskainitako espezialitateen arabera —bai “lehentasunezko irakaskuntzari” dagozkionak, bai “prestakuntza pertsonalari” dagozkionak— banakatuta bidaltzeko eskatzen da.

Iruñean, 2021eko maiatzaren 27an

Foru parlamentaria: Jabi Arakama Urtiaga